Az Adai Községi Közigazgatási Hivatalról szóló határozat (Ada Község Hivatalos Lapja, 36/2012) 39. és 41. szakasza alapján,

Az Adai Községi Közigazgatási Hivatal, meghozza az

**UTASÍTÁST**

**AZ EGYESÜLETEKNEK (CIVILSZERVEZETEKNEK) AZ ADA KÖZSÉG KÖLTSÉGVETÉSE ESZKÖZEINEK RENDELTETÉSSZERŰ HASZNÁLATÁRÓL ÉS TERJEDELMÉRŐL SZÓLÓ JELENTÉSE ÖSSZEÁLLÍTÁSÁNAK ÉS KÉZBESÍTÉSÉNEK MÓDJÁRÓL**

1. szakasz

A jelen utasítás közelebbről előírja az Ada község költségvetése eszközeinek, az egyesületekről szóló törvény (SZK Hivatalos Közlönye, 51/2009 és 99/2011-m.törv., számok) 38. szakaszának 6. bekezdése, illetve a határozat a civil szervezetek programjai vagy projektumai, valamint működési költségeik Ada község költségvetéséből való pénzelésének vagy tárfinanszírozásának módjáról (Ada Község Hivatalos Lapja, 5/2012 szám) 20. szakasza szerintiegyesületek (civil szervezetek) részéről történő rendeltetésszerű használatáról (elköltéséről) és terjedelméről szóló jelentésük összeállításának és kézbesítésének módját.

2. szakasz

A jelen utasítás 1. szakasza szerinti jelentés a következőket tartalmazó űrlapon állítják össze:

1. AZ ESZKÖZ HASZNÁLÓ ADATAI
2. ADATOK A PROJEKTRÓL, ILLETVE A PROGRAMRÓL
3. ADATOK AZ ADA KÖZSÉG RÉSZÉRŐL BEFIZETETT ESZKÖZÖK REALIZÁLÁSÁRÓL
4. A PROJEKT, ILLETVE A PROGRAM ÖSSZKÖLTSÉGEINEK ÖSSZEGZÉSE
5. A MELLÉKELT DOKUMENTUMOK JEGYZÉKE ÉS SORRENDJE

Az Ada község költségvetése eszközeinek rendeltetésszerű használatáról (elköltéséről) szóló jelentés űrlapja a jelen utasítás mellékletében található és annak összetevő részét alkotja.

3. szakasz

A jelen utasítás 1. szakasza szerinti jelentést az Adai Községi Közigazgatási Hivatal Költségvetési és Pénzügyi Osztályához küldik, az előírt határidőben, mégpedig írott és elektronikus formában egyaránt.

4. szakasz

A jelen utasítás alkalmazása Ada Község Hivatalos Lapjában való megjelenésének napját követő napon kezdődik.

Szerb Köztársaság

Vajdaság Autonóm Tartomány

Ada község

ADAI KÖZSÉGI KÖZIGAZGATÁSI HIVATAL

Szám: 016-29/2013-04 Hodik Nándor s.k.

Ada, 2013. 09. 30. Vezető

**MELLÉKLET: ŰRLAP**